Referat årsmøte Samfunnsviterne Agder 07.06.2022

Til stede: 7 medlemmer. Seks medlemmer deltok fysisk, og et medlem deltok digitalt. Seks av medlemmene som deltok var også sittende medlemmer av fylkesstyret. I tillegg deltok en fra sekretariatet til Samfunnsviterne. Årsmøtet fant sted på Fylkeshuset i Agder, Kristiansand og digitalt gjennom Teams. Opprinnelig skulle det fysiske møtet funnet sted i Bystyresalen i Mandal, men da alle påmeldte bor i Kristiansandsområdet ble møtet flyttet dit.

*Jo Vegard Aardal, leder av Samfunnsviterne Agder, innledet møtet med å gå over Samfunnsviternes vedtekter og hva de innebærer for fylkesavdelingen.*

Gjennomgang av årsmøte:

**1. Innkalling**

Innkallingen til årsmøtet ble sendt ut seks uker i forkant, innenfor fristen satt av vedtektene. Det var ikke sendt inn noen saker til fylkesstyret for behandling i forkant av årsmøtet og det var heller ingen innvendinger til innkallingen.

**2. Konstituering**

Disse ble valgt uten innvending:

* Dirigent: Jo Vegard Aadal
* Referent: Terese Birkeland
* To til å underskrive protokollen: Linda Leirpoll og Ghattas Sayej

**3. Diverse informasjon:**

Gjennomgang av generell informasjon om Samfunnsviterne inkludert medlemstall på landsbasis og for Agder (antall, kjønn, sektor, arbeidsgiver og geografi).

**4. Årsberetning**

* Gjennomgang av aktiviteter fylkesavdelingen har avholdt i 2021
* Gjennomgang av regnskapsrapport for 2021
* Oversikt over hvem som har sittet i fylkesstyret siden årsmøtet i 2021

**5. Valg**

Det var ingen som stilte krav om skriftlig valg. Det var heller ingen innvendinger til innstillingen som lå til grunn. Det betyr at det nye styret til fylkesavdelingen Agder ser slik ut:

**Leder valgt for ett år:** Jo Vegard Aardal, Agder fylkeskommune (2022-2023)

**Nestleder valgt for ett år:** Terese Birkeland, Universitetet i Agder (2022-2023)

**Styremedlemmer valgt for to år:**

Aleksandra Cyganska, NAV kristiansand, styremedlem (2022-2024)

Vidar Jortveit, Stiftelsen Miljøfyrtårn, styremedlem (2022-2024)

**Styremedlemmer som sitter et år til (valgt i fjor):**

Ghattas Sayej, Agder fylkeskommune, styremedlem (2021-2023)

Linda Leirpoll, NAV Lindesnes, styremedlem (2021-2023)

I tillegg møter leder av studentlaget ved Universitetet i Agder.

**6. Votering over valg av delegater til landsmøtet 2022**

Samfunnsviterne Agder har fått en forespørsel fra hovedstyret om å teste ut digitalt valg av delegater til Samfunnsviternes landsmøte i 2022. Da det i vedtektene står at det er årsmøtet som velger delegater til landsmøtet ble dette behandlet på årsmøtet. Årsmøtet voterte derfor over om det kunne støtte å teste digitalt valg av Agders delegater til landsmøte 2022.

Styret hadde ikke lagt frem en innstilling på forhånd. Årsmøtet vedtok med 6 stemmer for og 1 stemme imot at Samfunnsviterne Agder støtter å gjennomføre prøveordningen med digitalt valg av 3 delegater fra Agder til landsmøtet 2022.

**Årsmøtet avsluttes.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Linda Leirpoll Ghattas Sayej